
112                                                  DR 31.7.2018                                                                         

 

 

Selepas itu kita lihat juga ada seorang peguam dan juga seorang lagi ahli parti politik 
yang telah ditahan di bawah akta SOSMA selepas membuat aduan memohon penyiasatan-
penyiasatan berkenaan dengan kes 1MDB. 

Jadi kita berpendapat bahawa akta SOSMA dan POTA ini tidak mencapai 
matlamatnya ataupun ada sebabnya ia telah digubal untuk digunakan bagi tujuan menangkap 
dan menahan mana-mana individu yang dilihat sebagai mengancam Barisan Nasional. 
Disebabkan itulah kita memohon supaya akta-akta ini dikaji semula kalau boleh dan 
dimansuhkan.  

Undang-undang baharu kalau boleh kita gubal untuk kita lihat peruntukan-
peruntukannya yang masih lagi memelihara hak asasi seseorang kerana umumnya sebagai 
seorang peguam di negara ini, seseorang yang dituduh dengan kesalahan-kesalahan yang 
membawa hukuman mati sahaja yang tidak dibenarkan diikat jamin. Umpamanya seperti di 
bawah seksyen 302, membunuh dan seksyen 39B, mengedar dadah berbahaya dan apa-
apa kesalahan yang mengedar senjata api. 

Akan tetapi kita lihat di bawah undang-undang SOSMA dan POTA, mana-mana 
individu yang kononnya terlibat dengan mana-mana kesalahan yang tidak begitu serius juga 
boleh ditahan dan tidak dibenarkan diikat jamin. Juga undang-undang ini disalah gunakan 
terhadap mana-mana pihak terutamanya parti-parti politik.  

Kalau dahulu semua yang terlibat dalam parti politik di bawah Pakatan Harapan 
tidak kiralah PKR, Amanah, DAP ataupun Bersatu akan menjadi sasaran untuk akta SOSMA 
dan POTA ini digunakan. Oleh sebab itu saya menggesa Yang Berhormat Timbalan Menteri, 
kalau boleh mempercepatkan proses kita mengkaji semula undang-undang ini dan 
memansuhkan undang-undang ini dengan seberapa segera yang boleh. Sekian, terima 
kasih. 

Dato’ Abdullah Sani bin Abdul Hamid [Kapar]: Yang Berhormat Menteri, 
bersekali. 

Tuan Haji Akmal Nasrullah bin Mohd Nasir [Johor Bahru]: Mohon mencelah 
juga. Johor Bahru. 

Puan Maria Chin binti Abdullah [Petaling Jaya]: Boleh saya? 

Dato’ Abdullah Sani bin Abdul Hamid [Kapar]: Terima kasih Tuan Yang di-
Pertua, mendorong saya untuk mencelah dalam segi kelengkapan akta itu sendiri Tuan Yang 
di-Pertua. Saya berfikir tentang POCA ini banyak sangat ia hendak suruh hendak mansuhkan 
POCA ini, tetapi keperluan POCA itu ada kerana menjaga kestabilan, keamanan wilayah 
negara ini.  

Jadi, saya mohon kementerian supaya bersifat kaji secara terperinci dan mendalami 
kesan daripada sesuatu akta itu membolehkan ia dikekalkan ataupun ia ditambahbaikkan. Ini 
kerana saya takut nanti kalau kita buat keputusan yang tidak betul, nanti negara ini menjadi 
huru-hara. Kita hendak negara ini aman damai dan makmur. Huh, dahsyat! Terima kasih. 

Tuan Syed Ibrahim bin Syed Noh [Ledang]: Yang Berhormat Timbalan Menteri 
minta satu lagi. 

Puan Maria Chin binti Abdullah [Petaling Jaya]: Boleh saya tambah. Boleh 
saya?. 

Timbalan Yang di-Pertua [Tuan Nga Kor Ming]: Cuba padat dan ringkas. 

Tuan Haji Akmal Nasrullah bin Mohd Nasir [Johor Bahru]: Johor Bahru. 

Timbalan Yang di-Pertua [Tuan Nga Kor Ming]: Ya. Yang Berhormat Ledang. 

 

 

 



Selepas itu kita lihat juga ada seorang peguam dan juga seorang lagi ahli parti politik yang telah ditahan di bawah akta SOSMA selepas membuat aduan memohon penyiasatan- penyiasatan berkenaan dengan kes 1MDB. Jadi kita berpendapat bahawa akta SOSMA dan POTA ini tidak mencapai matlamatnya ataupun ada sebabnya ia telah digubal untuk digunakan bagi tujuan menangkap dan menahan mana-mana individu yang dilihat sebagai mengancam Barisan Nasional. Disebabkan itulah kita memohon supaya akta-akta ini dikaji semula kalau boleh dan dimansuhkan. Undang-undang baharu kalau boleh kita gubal untuk kita lihat peruntukan- peruntukannya yang masih lagi memelihara hak asasi seseorang kerana umumnya sebagai seorang peguam di negara ini, seseorang yang dituduh dengan kesalahan-kesalahan yang membawa hukuman mati sahaja yang tidak dibenarkan diikat jamin. Umpamanya seperti di bawah seksyen 302, membunuh dan seksyen 39B, mengedar dadah berbahaya dan apa- apa kesalahan yang mengedar senjata api. Akan tetapi kita lihat di bawah undang-undang SOSMA dan POTA, mana-mana individu yang kononnya terlibat dengan mana-mana kesalahan yang tidak begitu serius juga boleh ditahan dan tidak dibenarkan diikat jamin. Juga undang-undang ini disalah gunakan terhadap mana-mana pihak terutamanya parti-parti politik. Kalau dahulu semua yang terlibat dalam parti politik di bawah Pakatan Harapan tidak kiralah PKR, Amanah, DAP ataupun Bersatu akan menjadi sasaran untuk akta SOSMA dan POTA ini digunakan. Oleh sebab itu saya menggesa Yang Berhormat Timbalan Menteri, kalau boleh mempercepatkan proses kita mengkaji semula undang-undang ini dan memansuhkan undang-undang ini dengan seberapa segera yang boleh. Sekian, terima kasih. Dato' Abdullah Sani bin Abdul Hamid [Kapar]: Yang Berhormat Menteri, bersekali. Tuan Haji Akmal Nasrullah bin Mohd Nasir [Johor Bahru]: Mohon mencelah juga. Johor Bahru. Puan Maria Chin binti Abdullah [Petaling Jaya]: Boleh saya?. Dato' Abdullah Sani bin Abdul Hamid [Kapar]: Terima kasih Tuan Yang di- Pertua, mendorong saya untuk mencelah dalam segi kelengkapan akta itu sendiri Tuan Yang di-Pertua. Saya berfikir tentang POCA ini banyak sangat ia hendak suruh hendak mansuhkan POCA ini, tetapi keperluan POCA itu ada kerana menjaga kestabilan, keamanan wilayah negara ini. Jadi, saya mohon kementerian supaya bersifat kaji secara terperinci dan mendalami kesan daripada sesuatu akta itu membolehkan ia dikekalkan ataupun ia ditambahbaikkan. Ini kerana saya takut nanti kalau kita buat keputusan yang tidak betul, nanti negara ini menjadi huru-hara. Kita hendak negara ini aman damai dan makmur. Huh, dahsyat! Terima kasih. Tuan Syed Ibrahim bin Syed Noh [Ledang]: Yang Berhormat Timbalan Menteri minta satu lagi. Puan Maria Chin binti Abdullah [Petaling Jaya]: Boleh saya tambah. Boleh saya?. Timbalan Yang di-Pertua [Tuan Nga Kor Ming]: Cuba padat dan ringkas. Tuan Haji Akmal Nasrullah bin Mohd Nasir [Johor Bahru]: Johor Bahru. Timbalan Yang di-Pertua [Tuan Nga Kor Ming]: Ya. Yang Berhormat Ledang.